CELEX: 62022TN0161
Language: lt
Date: 2022-03-25 00:00:00
Title: Byla T-161/22: 2022 m. kovo 25 d. pareikštas ieškinys byloje Ortega Montero / Parlamentas

2022 5 16   
            
            
               LT
            
            
               Europos Sąjungos oficialusis leidinys
            
            
               C 198/62
            
         
      2022 m. kovo 25 d. pareikštas ieškinys byloje Ortega Montero / Parlamentas
      
      (Byla T-161/22)
      (2022/C 198/90)
      Proceso kalba: prancūzų
      
         Šalys
      
      
         Ieškovė: Maria Del Carmen Ortega Montero (Briuselis, Belgija), atstovaujama advokatės N. de Montigny
      
         Atsakovas: Europos Parlamentas
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. gegužės 20 d. sprendimą tiek, kiek juo atmetami ieškovės teisės konsultanto 2021 m. sausio 19 d. rašte nurodyti reikalavimai, susiję su Personalo komiteto procedūros reglamento dalinio pakeitimo, priimto 2020 m. lapkričio 10 d., panaikinimu ir su vadovaujantis šia nauja procedūros reglamento redakcija įvykdytu balsavimu bei priimtais sprendimais;
               
            
                  —
               
               
                  prireikus, panaikinti 2021 m. gruodžio 21 d. sprendimą tiek, kiek juo atmetamas ieškovės 2021 m. rugpjūčio 18 d. skundas dėl sprendimo, kuriuo atmetami jos 2021 m. sausio 19 d. rašte suformuluoti reikalavimai;
               
            
                  —
               
               
                  panaikinti naujas 2020 m. procedūros reglamento nuostatas ir pirmiausia 2020 m. lapkričio 10 d. priimtą 22 straipsnio dalinį pakeitimą;
               
            
                  —
               
               
                  panaikinti balsavimą taikant rašytinę procedūrą, įgyvendintą vadovaujantis 2020 m. procedūros reglamento nauju 22 straipsniu, ir visus ja remiantis priimtus sprendimus, įskaitant paskutinių rinkimų rezultatus;
               
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas 2020 m. procedūros reglamento dalinio pakeitimo ir jo priėmimo 2020 m. lapkričio 10 d. rytą neteisėtumu, nes, pirma, šis dalinis pakeitimas pažeidžia 2020 m. procedūros reglamento 21 straipsnio ratio legis ir juo saugomus demokratinius principus, antra, jį priimant ir įgyvendinant, nebuvo laikomasi paties 22 straipsnio ir, galiausiai, priimtiems teisės aktams trūko teisinio aiškumo.
               
            
                  2.
               
               
                  Antrasis ieškinio pagrindas grindžiamas 2020 m. lapkričio 10 d. vykusio balsavimo pagal 2020 m. procedūros reglamento naują 22 straipsnį, kuris net nebuvo įsigaliojęs, neteisėtumu (ratione temporis).
               
            
                  3.
               
               
                  Trečiasis ieškinio pagrindas grindžiamas rašytinės procedūros, taikomos balsavimams konsultaciniuose ir tarpinstituciniuose komitetuose bei delegacijose, kuri turi būti pradėta taikyti 2020 m. lapkričio 10 d. popietę, patvirtinimo neteisėtumu.